Tina Shagufta Munir Kornmo

Tina Shagufta Munir Kornmo (født 1. mai 1968 i Lahore) er en norsk lege, samfunnsdebattant og politiker (V). Hun var med å starte organisasjonen LIM (Likestilling, integrering, mangfold), og var leder for organisasjonen fra 2009 til 2015. Fra 2017 har hun vært vararepresentant fra Oslo til Stortinget og møtende fra 30. januar 2018 til 13. mai 2018. Hun var leder i Norges Venstrekvinnelag 2021–2022.

Hun er oppvokst på Lilleaker i Oslo og avla medisinsk embetseksamen ved Universitetet i Oslo i 2001.

Kornmo har fortalt om vanskelighetene hun møtte i sitt pakistanske miljø da hun valgte en etnisk norsk ektemann.Else Karine Archer og Dan Thrinh- Det har kostet tårer og slit NRK, 17. juni 2011 Hun skrev en av tekstene i boka Utilslørt. Muslimske RÅtekster. 

Ved Stortingsvalget i 2009 sto hun på tiendeplass på Venstres liste i Oslo.Tina Shagufta Kornmo Velgerguiden, TV2 Nyhetene, hentet 1. oktober 2012 Ved Stortingsvalget i 2013 sto hun på 19. plass på samme liste,Skei Grande, Elvestuen og Melby på topp for Oslo Venstre og i 2017 sto hun på femteplass.Kandidater til stortingsvalget 2017 Hun møtte i Stortinget fra 30. januar til 13. mai 2018.

Hennes tidligere ektemann er sønn av Morgan Kornmo.Konfirmant mellom islam og kristendom 

 Referanser 

 Eksterne lenker 

 Tina Shagufta Kornmos blogg.

Kategori:Personer fra Lahore
Kategori:Personer fra Oslo
Kategori:Nordmenn av pakistansk opphav
Kategori:Norske foreningspersoner
Kategori:Ledere i Norges Venstrekvinnelag